b'\n_START_ARTICLE_\nJohn Reinhard Weguelin\n_START_SECTION_\nVida\n_START_PARAGRAPH_\nJohn Reinhard Weguelin va n\xc3\xa9ixer el 23 de juny de 1849 al poble de South Stoke, a prop d\'Arundel. El seu pare, William Andrew Weguelin, va ser rector de South Stoke, per\xc3\xb2 es va veure obligat a renunciar a la seva posici\xc3\xb3 el 1856, quan es va incorporar al Moviment Tractari\xc3\xa0, i es va convertir al catolicisme. Quan encara era un nen, la fam\xc3\xadlia va marxar de Sussex cap a It\xc3\xa0lia, on van viure durant uns anys. Weguelin va passar molt temps a Roma, on es va inspirar en l\'art i la hist\xc3\xb2ria. A part d\'unes poques classes de dibuix a It\xc3\xa0lia, no va tenir cap formaci\xc3\xb3 formal en art durant la seva infantessa.\xc2\xa0El 1860, als onze anys d\'edat, va ser enviat amb el cardenal John Henry Newman a l\'escola  Escola d\'Orat\xc3\xb2ria d\'Edgbaston.  De 1870 a 1873, va treballar com agent d\'assegurances a la Lloyd\'s de Londres._NEWLINE_Als vint-i-tres anys, el 1873, es va matricular A la Slade School of Fine Art, llavors dirigida per Edward Poynter. All\xc3\xad va estudiar durant cinc anys, amb Poynter i amb el seu successor, Alphonse Legros. La seva primera obra exposada va ser una aquarel\xc2\xb7la, La mort dels primog\xc3\xa8nits, a la galeria Dudley el 1877. En la seva graduaci\xc3\xb3 de la "Slade" va exposar el seu primer quadre a la Royal Academy.\xc2\xa0\xc2\xa0_NEWLINE_Encara que m\xc3\xa9s tard va ser un destacat aquarel\xc2\xb7lista, Weguelin no va tornar a fer exposicions amb aquesta t\xc3\xa8cnica fins a la d\xc3\xa8cada de 1890, i gaireb\xc3\xa9 totes les seves pintures fins a 1893 varen ser olis._NEWLINE_Va estar fortament influ\xc3\xaft per l\'obra de Lawrence Alma-Tadema, per\xc3\xb2 en pocs anys va desenvolupar la seva pr\xc3\xb2pia interpretaci\xc3\xb3 dels temes cl\xc3\xa0ssics.  Comen\xc3\xa7ant l\'activitat el 1878, va exposar nombroses pintures a diverses galeries de Londres, incloent la Royal Academy, la Grosvenor Gallery, i la New Gallery (Londres). El seu treball tamb\xc3\xa9 va ser presentat a la Societat d\'Artistes brit\xc3\xa0nics.Els seus subjectes inclouen\xc2\xa0 paisatges, temes cl\xc3\xa0ssics i b\xc3\xadblics, i escenes pastorals. Tamb\xc3\xa9 va produir il\xc2\xb7lustracions per diversos llibres, incloent l\'edici\xc3\xb3 de 1881 de  Lays of Ancient Rome de Thomas Babington Macaulay, o\xc2\xa0 The Cat of Bubastes  (1889) de G. A. Henty, un volum de poemes de Catullus (1893), hist\xc3\xb2ries de Hans Christian Andersen a La petita sirena i altres contes (1893), i la traducci\xc3\xb3 de Thomas Stanley  d\'Anacreont (1894)._NEWLINE_La Bibliographical Society descriu Weguelin com un dels pocs artistes decoratius que rarament es va basar en el llapis, i habitualment s\'expressa millor en el "rentat" que amb "la l\xc3\xadnia": "El Sr. Weguelin ha il\xc2\xb7lustrat Anacreont de forma que aconsegueix el reconeixement dels erudits grecs, i la seva il\xc2\xb7lustracions de Hans Andersen ha tingut una recepci\xc3\xb3 \xc3\xa0mplia i prou agra\xc3\xafda. Els seus dibuixos tenen moviment i l\'atmosfera."_NEWLINE_El 1893, Weguelin va pintar a l\'aquarel\xc2\xb7la per primera vegada des que havia sortit de la Slade. Va exposar The Swing\xc2\xa0 a la Royal Academy, i despr\xc3\xa9s d\'uns mesos va ser nomenat soci de la Royal Watercolour Society. Es va convertir en membre de ple dret el 1897. A partir d\'aquell moment, va pintar gaireb\xc3\xa9 exclusivament amb aquarel\xc2\xb7la, i produ\xc3\xaft poc m\xc3\xa9s a l\'oli.  Va exposar regularment a una galeria de Pall Mall Est._NEWLINE_Era amant de la nataci\xc3\xb3 i el pirag\xc3\xbcisme i va ser membre del Savile Club.  En la maduresa, es va instal\xc2\xb7lar a Hastings.  Va morir el 28 d\'abril de 1927.'